
ประกาศองค์การบริหารส่วนตำบลท่าดี
เรื่อง   การสำรวจที่ดินและสิ่งปลูกสร้าง
.......................................
		ด้วยกระทรวงมหาดไทย ได้มีหนังสือที่ มท.0808.3/ว0107 ลงวันที่ 8 มกราคม 2561 เรื่องการเตรียมความพร้อมเพื่อรองรับการจัดเก็บภาษีที่ดินและสิ่งปลูกสร้าง  แจ้งให้องค์กรปกครองส่วนท้องถิ่นเตรียมความพร้อมรองรับการจัดเก็บภาษีที่ดินและสิ่งปลูกสร้าง เพื่อใช้เป็นฐานข้อมูลในการประเมินภาษีตามพระราชบัญญัติภาษีที่ดินและสิ่งปลูกสร้าง พ.ศ. 2562 ที่ใช้บังคับตั้งแต่วันที่ 1  มกราคม พ.ศ. 2563 เป็นต้นไปนั้น
		องค์การบริหารส่วนตำบลท่าดี มีความประสงค์จะดำเนินการออกสำรวจการใช้ประโยชน์ที่ดินและสิ่งปลูกสร้างภายในเขตองค์การบริหารส่วนตำบลท่าดีทั้งหมด ตามแนวทางการดำเนินงานเตรียมความพร้อมรองรับการจัดเก็บภาษีที่ดินและสิ่งปลูกสร้าง ขององค์กรปกครองส่วนท้องถิ่น จึงขอความร่วมมือให้เจ้าของกรรมสิทธิ์ที่ดินและสิ่งปลูกสร้างจัดเตรียมเอกสารดังต่อไปนี้
1. สำเนาโฉนดที่ดิน
2. สำเนาทะเบียนบ้าน
3. สำเนาบัตรประชาชน
4. แบบแปลนสิ่งปลูกสร้าง (ถ้ามี)
5. เอกสารอื่นๆ ซึ่งแสดงความเป็นเจ้าของ

กำหนดการสำรวจ นับตั้งแต่วันปิดประกาศไม่น้อยกว่าสิบห้าวัน  ในวันและเวลาราชการ หากมีข้อ
สงสัยสอบถามได้ที่ กองคลัง องค์การบริหารส่วนตำบลท่าดี โทรศัพท์หมายเลข 075-845064 ต่อ 102 ในวันและเวลาราชการ
		ทั้งนี้  ตั้งแต่บัดนี้เป็นต้นไป
		ประกาศ ณ วันที่  20  เดือน  มิถุนายน  พ.ศ. 2562

